Пасля Імшы выходзім з ксяндзом Пятром з касцёла і ідзём паглядзець на незвычайнае святарскае захапленне. Адчыняюцца вароты гадавальніка “Скарб сэрца” і нас сустракае шэсць маленькіх, двухмесячных шчанюкоў-лабрадораў. Святар распавядае пра сваіх улюбёнцаў: “Аднаго з гэтых шчанят ужо замовілі. Ён паедзе ў Італію. А іншага забралі ў Амерыку. Яго падрыхтавалі па спецыяльнай праграме і зараз ён апякуецца дзіцём-аўтыстам. Ёсць відэа, дзе бачна, што сабака прыпыняе гэтае дзіця, каб яно не выбегла на дарогу. А ў Маскве таксама працуе з невідушчымі наш гадаванец”.